《江边晓望》
清代·徐昂发

白露黏天水势骄，荒洲芦荻自萧萧。五更酒醒百忧集，孤艇梦回千里遥。

虫响断时秋过雨，月明多处夜吹箫。江城铁瓮看如许，满眼寒芜打怒潮。

作者简介：江苏昆山人，原籍长洲，榜姓管，字大临，号絅庵。康熙三十九年进士，官编修。曾提督江西学政。雍正初，因故遣戍新疆。工诗，刻峭清新，善骈体文，亦长于考据。有《畏垒笔记》、《畏垒山人诗集》。